Artyom Dzyuba va Eldor Shomurodov Rossiya milliy jamoasi va «Zenit» klubi sobiq hujumchisi Aleksandr Panov «Sport-Ekspress» gazetasiga intervyu berarkan, o‘zbekistonlik hujumchi Eldor Shomurodovni Rossiya Premer-ligasining eng yaxshi futbolchisi deb atadi. «Aleksandr Kerjakov Rossiya Premer-ligasining eng yaxshi uch futbolchisi deya - Yeremenko, Dzyuba va Bakayevni tanladi. Bu borada siz qanday fikrdasiz?», - deya jurnalist tomonidan berilgan savolga Panov quyidagicha javob berdi: «Bakayev malasida qo‘shilaman. Ammo uning hali yosh ekanligi va barqaror to‘p surmayotganligi bois, ikkinchi o‘ringa qo‘yaman. Uchinchi o‘ringa esa «Lokomotiv»ning polshalik futbolchisi Krixovyakni tanlayman. Chempionatning birinchi raqamli futbolchisi esa – Shomurodov», - deya javob bergan rossiyalik taniqli sobiq hujumchi. Ma’lumot uchun, Eldor Shomurodov ushbu mavsumda 11ta goli bilan Artyom Dzyubadan so‘ng Rossiya chempionatining eng yaxshi ikkinchi to‘purari bo‘lib turibdi.